(nu produce efecte juridice)\*

ROMÂNIA **Iniţiator**

JUDEŢUL MURES **PRIMAR**

MUNICIPIUL TÂRGU MUREȘ **Soós Zoltán**

DASCPC-Serviciul activităţi culturale, sportive, de tineret şi locativ

Nr. 13.291 din 18.02.2021

**Referat de aprobare**

**privind aprobarea ordinii de prioritate în vederea atribuirii de locuinţe pentru tineri**

**( ANL), destinate închirierii, în municipiul Târgu Mureș pentru anul 2021**

Criteriile Cadru de acces, precum şi criteriile pentru stabilirea ordinii de prioritate în soluționarea cererilor de locuințe și în repartizarea locuințelor pentru tineri, destinate închirierii, în Municipiul Târgu Mureș au fost aprobate prin HCLM nr. 213/26.11.2020, în conformitate cu prevederile legale stabilite în HG. nr. 962/2001 privind aprobarea Normelor metodologice pentru punerea în aplicare a prevederilor Legii nr. 152/1998 privind înfiinţarea Agenţiei Naţionale pentru Locuinţe, primind avizul favorabil al Ministerului Lucrărilor Publice, Dezvoltării și Administrației.

În perioada 07.12-31.12.2020 s- au preluat actele necesare cuprinderii pe lista solicitanţilor de locuinţe pentru tineri-ANL, în vederea întocmirii listei de priorități pentru anul 2021.

În data de 20.01.2021 s-au afişat listele provizorii, perioada de contestaţie/completări fiind, conform art. 15, alin (4) din HG. nr. 962/2001, de 7 zile de la afişarea listei provizorii. Astfel, s-a înregistrat o completare și o contestație care au fost analizate în cadrul şedinţei Comisiei de specialitate, numită prin HCLM nr.188/09.11.2020 ,din data de 16.02.21, comisia fiind de acord cu soluţiile propuse, conform extrasului din referat, respectiv din procesul-verbal întocmit în urma ședinței, anexat prezentei.

Având în vedere că în cazul locuințelor ANL, din anul 2013 nu au mai fost preluate cereri noi, o mare parte din solicitanții cuprinși pe lista aprobată prin HCL nr. 41/27.02.2014 nu mai îndeplinesc condițiile de acordare a unei locuințe, în sensul că fie au depășit vârsta de 38 de ani sau au dobândit în proprietate o locuință , prin urmare s-a realizat această nouă procedură de preluare de dosare.

Având în vedere că potrivit art. 15 alin ( 2^1) listele de priorități se aprobă prin hotărâre a Consiliului local al municipiului propunem spre aprobare proiectul de hotărâre anexat.

**Aviz favorabil al**

D.A.S.C.P.C

Director ex. adj.

Blaga-Zătreanu Cosmin

Întocmit,

Mureșan Ramona



ROMÂNIA Proiect

JUDEŢUL MUREŞ (nu produce efecte juridice)\*

CONSILIUL LOCAL AL MUNICIPIULUI TÂRGU MUREȘ **Inițiator**

**Primar**

**Soós Zoltán**

**HOTĂRÂREA nr.\_\_\_\_\_\_**

**din\_\_\_\_\_\_\_\_\_\_\_\_\_\_\_\_\_\_\_\_\_\_\_\_2021**

**privind aprobarea ordinii de prioritate în vederea atribuirii de locuinţe pentru tineri**

**( ANL), destinate închirierii, în municipiul Târgu Mureș pentru anul 2021**

***Consiliul local municipal Târgu Mureş, întrunit în şedinţa ordinară de lucru***,

Având în vedere:

a) Referatul de aprobare nr.13.291 din 18.02.2021 inițiat de Primar prin Direcția activități social-culturale, patrimoniale și comerciale, privind aprobarea ordinii de prioritate în vederea atribuirii de locuinţe pentru tineri ( ANL), destinate închirierii, în municipiul Târgu Mureș pentru anul 2021

b) Raportul Comisiilor de specialitate din cadrul Consiliului local municipal Târgu Mureş

**În conformitate cu prevederile :**

* Art. 15 alin. ( 2^1), art. 15 alin. (3-5) din HG nr. 962/2001 privind aprobarea Normelor metodologice pentru punerea în aplicare a prevederilor Legii nr. 152/1998 privind înfiinţarea Agenţiei Naţionale pentru Locuinţe și ale art. 8 alin. (3) din Legea nr. 152/1998 privind înființarea Agenției Naționale pentru Locuințe,
* Legii nr. 52/2003 privind transparenţa decizională în administraţia publică, republicată,
* art. 129 alin.(1), alin.(14), art.196, alin.(1), lit. „a” şi ale art. 243, alin. (1), lit. „a” din OUG nr. 57/2019 privind Codul administrativ,

**HOTĂRĂŞTE**

**Art.1.** Se aprobă ordinea de prioritate în vederea atribuirii de locuințe pentru tineri (ANL), destinate închirierii, în municipiul Târgu Mureș pentru anul 2021, conform anexei care face parte integrantă din prezenta hotărâre și care a fost stabilită în baza punctajului obținut în coroborare cu HCL nr. 213/26.11.2020.

**Art.2**. Cu aducerea la îndeplinire a prevederilor prezentei hotărâri se însărcinează Executivul Municipiului Târgu Mureş prin Direcţia activităţi social-culturale, patrimoniale și comerciale- Serviciul activități culturale, sportive, tineret și locativ.

**Art.3.** În conformitate cu prevederile art. 252 alin. 1 lit. c , ale art. 255 din OUG nr. 57/2019 privind Codul administrativ, și ale art. 3 alin. 1 din Legea nr. 554/2004, Legea contenciosului administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate**.**

**Art.4.** Prezenta hotărâre se comunicăla Direcția activități social culturale, patrimoniale și comerciale- Serviciul activitați culturale, sportive, de tineret și locativ.

**Viza de legalitate**

**Secretar General al Municipiului Târgu Mureş**

**Soós Erika**